|  |
| --- |
| +\*xfs\*pvs\*Akl\*cvA\*xBj\*tCi\*lrb\*ajb\*uay\*Eck\*pBk\*-+\*yqw\*qyE\*xCk\*xvo\*xag\*ycf\*zbF\*Bjq\*obB\*xCc\*zew\*-+\*eDs\*ors\*lyd\*lyd\*lyd\*qdw\*iCD\*Awn\*zCu\*suz\*zfE\*-+\*ftw\*kos\*klg\*qkk\*vgw\*jjE\*wxg\*wub\*gDB\*kvr\*onA\*-+\*ftA\*izm\*ajo\*mwB\*uaE\*Czg\*rjm\*wvn\*ykq\*ybh\*uws\*-+\*xjq\*Dsm\*iCg\*BxC\*bcD\*mrs\*rwh\*ntD\*ujv\*Bua\*uzq\*- |

|  |
| --- |
|  |



REPUBLIKA HRVATSKA

SISAČKO-MOSLAVAČKA ŽUPANIJA

OPĆINA LIPOVLJANI

OPĆINSKO VIJEĆE

KLASA: 550-01/24-01/3

URBROJ: 2176-13-24-1

Lipovljani, 22.05.2024.

Na temelju članka 17. stavka 1. i članka 289. Zakona o socijalnoj skrbi (Narodne novine, broj: 18/22, 46/22, 119/22, 71/23, 156/23) i članka 26. Statuta Općine Lipovljani (Službeni vjesnik, broj: 14/21), Općinsko vijeće Općine Lipovljani na 21. sjednici održanoj 22. svibnja 2024. godine donijelo je

**Odluku**

**o izmjenama i dopunama odluke o socijalnoj skrbi**

**Članak 1.**

U Odluci o socijalnoj skrbi (Službeni vjesnik, broj: 36/22) u članku 3. stavku 1. točka 4. riječi „Naknada osobama s invaliditetom, nepokretnim i teško pokretnim osobama“ zamjenjuju se riječima „Naknada osobama s invaliditetom“.

**Članak 2.**

Članak 7. Odluke mijenja se i glasi:

4. Naknada osobama s invaliditetom

Pravo na stalnu mjesečnu naknadu od 40 eura ostvaruju osobe kojima je priznato pravo na inkluzivni dodatak Hrvatskog zavoda za socijalni rad.

Pravo se ostvaruje podnošenjem zahtjeva i priložene potrebne dokumentacije (rješenje Hrvatskog zavoda za socijalni rad o priznatom pravu na inkluzivni dodatak).

Pravo se priznaje počevši od sljedećeg mjeseca nakon podnošenja zahtjeva.

Rješenje o priznavanju prava iz ovog članka donosi Jedinstveni upravni odjel.

Sredstva za ostvarivanje prava iz ovoga članka osiguravaju se u Općinskom proračunu za tekuću godinu.“

**Članak 3.**

Članak 8. stavak 2. Odluke mijenja se i glasi:

„Naknada za prvo dijete iznosi 550,00 eura, za drugo dijete 950,00 eura, a za treće i svako sljedeće dijete 1.500,00 eura.“

**Prijelazne i završne odredbe**

**Članak 4.**

Korisnik prava na naknadu osobama s invaliditetom, nepokretnim i teško pokretnim osobama na temelju rješenja o priznavanju prava na osobnu invalidninu i rješenja o pravu na doplatak za pomoć i njegu priznatog na temelju Zakona o socijalnoj skrbi ostvaruje priznato pravo dok mu se rješenjem Općine Lipovljani ne utvrdi da ostvaruje pravo na naknadu za invaliditet temeljem rješenja Hrvatskog zavoda za socijalni rad o inkluzivnom dodatku sukladno Zakonu o inkluzivnom dodatku.

Korisnik prava na naknadu osobama s invaliditetom, nepokretnim i teško pokretnim osobama kome Zavod ne prizna pravo na inkluzivni dodatak, Općina Lipovljani će ukinuti rješenjem pravo na naknadu osobama s invaliditetom, nepokretnim i teško pokretnim osobama s prvim danom idućeg mjeseca od mjeseca u kojem je doneseno rješenje Hrvatskog zavoda za socijalni rad kojim je ukinuto pravo na osobnu invalidninu odnosno pravo na doplatak za pomoć i njegu.

**Članak 5**.

Ova Odluka stupa na snagu osmog dana od dana objave u Službenom vjesniku.

 Predsjednik

 Tomislav Lukšić dipl. ing. šum.